Villa do Prinçipe

A Villa do Prinçipe ò ancón Paxo do Dria Döia a Fasseu a l'é unn-a de principali ville de Zena, fæta into Çinqueçénto inte na zöna che, à l'epoca da seu costruçion, a l'ea fêua da-e miâge da çittæ. Costruîa comme rescidénsa privâ do prinçipe amiràlio zeneize Dria Döia, ch'o gh'à ascì òspitou inperatôri e rè. a no l'é mai stæta censîa comme Palàçio di Rolli da Repùblica de Zena perché a l'ea unn-a villa suburbann-a e no un paxo çitadìn. Da-a seu reggia, posta verso o Câo de Faro, donde gh'é a Lanterna, o Dria Döia o mantéva a seu influensa in sciâ çittæ restando à distansa do Pâxo do Dûxe, donde i aristocràtici decidéivan i destin da çittæ dòppo a restauraçion da Repùblica oligarchica. Dapeu o 2013, a Villa do Prinçipe o l'é de proprietæ do Trust Doria Pamphilj, un trust italian fæto da-a famiggia Doia, e a l'é averta a-o pùblico comme musêo. Descriçión Estèrno A facciâ a nord da Stradda San Benéito a l'e animâ da un portâle fæto da o Perin de Vaga e da o Sirvio Cosin, con o stemma di Doia e l'iscriçión latinn-a "Fundavit eam Altissimus". A facciâ a sud, verso o mâ, a l'é un zeugo de de colonnati, terrasse e lögie, con unn-a asimmetria particolâre. A decoraçion esterna, perdûa, a l'à avuo unn-a grande influensa in scia a schêua de pitûa zeneize, dai Semin a-o Luca Cangiâxo. Intèrno Lögia di Eröi I afrésci e i stûcchi de argomento mitologico son stæti eseguî da-o Perin do Vaga, con I Antenâti di Doia e E Virtu Romànn-e. Queste pitûe ean za famose à l'época: finn-a o Zorzo Vasari o l'à scrito de lô. Scîto do Prinçipe Salón da Strasonâ di Giganti. A l'ea a sala principale do paxo do Dria Döia. Perin de Vaga o l'à fæto chi un capolavoro: A Strasonâ di Giganti. Sala da Caritæ Romana Camêra de Perseo Camêra di sacrifiçi Camêra do Cadmo Camêra do Zodiaco Sala do Paride Sala do Ercole Scîto da Prinçipessa Salón do Nettun o do naufragio Sala da Psiche Sala da Aracne Sala do Filemone Sala do Fetonte Sala do Tributo Sala do Trionfo Sala di fæti de Prometeo Sala da Punizion Galerîa Aurea Fâeta costruî da-o sucesô do Dria, Gioàn Dria Doia, a Galeria Aurea a l'e unn-a tipologia de spàçio alonghîo quæ into Seiçénto a l'à sostituîo a Sala di Gigànti comme sala de rapresentansa. Realisâ da-o Batìsta Canton e da-o Luca Carlon into 1595. A galerîa a l'e dita "Aurea" pe-a doratua fæta da-o Loenso Sparzo. I giardìn I giardìn na vòtta anavan da-o molo privou do Dria Doia, finn-a a-quæxi a-a Gêxa de San Rocco. Pe rifornì d'ægua e fontann-e da so villa, o Doia o l'ha fæto fâ in lâgo artificiâle (o Lagasso), quæ oua o no gh'e ci, ma quæ o dâ delongo o nomme a-o quartiere do Lagasso. O giardìn italian verso o mâ, restaurou recentemente, o conserve a Fontann-a a do Triton, de Gioàn Angiou Montorsoli, e a Fontann-a do Nettuno do Taddeo, Giuseppe a Battista Carlon into 1599-1601. A parte de giardìn in sciâ colìnn-a de San Ròcco a gh'eiva na votta de scaine, di ninfei e unn-a statua do Zove de éutto metri, conosciûa da-i zeneixi comme "O Gigante", à base da-a quæ o l'é stæto sepolto o Gran Roldan, o cân do Dria Doia. Questo giardìn o l'é anæto perduo pe-a costruçion da ferrovia into 1854 e do Hotel Miramare fæto da o Gino Coppedè into 1913, mentre a statua de Zove a l'é stata demolia into 1939. Vôxe corelæ Dria Doia Zêna Galerîa d'inmàgine Nòtte Bibliografîa (IT) Emmina De Negri, Catalogo delle Ville Genovesi, Zêna, Italia Nostra, 1967, pp. 79-97. (IT) Touring clùb italiàn, Liguria, 7ª ed., Touring Editore, 2009, pp. 171-173, ISBN 88-36-54803-2. (IT) Laura Stagno, Palazzo del Principe, Villa di Andrea Doria, Zêna, SAGEP, 2005, ISBN 88-70-58935-8. (IT) Gabriella Airaldi, Andrea Doria, Salerno Editore, 2015, ISBN 88-84-02951-1. Âtri progètti Wikimedia Commons a contêgne di files in sce Villa do Prinçipe‎ Ligàmmi de fêua (IT) Gli affreschi e gli stucchi, in sce doriapamphilj.it. URL consultòu o 28 òtôbre 2023.